Odense Adresse-Contoirs Efterretninger, 1841-02-09
Stænderdeputeret C. H. Hansen har fundet sig foranlediget til at afmale det her stedfundne Prøvevalg paa en Maade, der ikke kan forundre den, der kjender Hr. H. og Forholdene her denne Sag betræffende. At han har kaldt De Referatet i Hempels Avis nutro og feilagtig, bliver det Redactionens Sag at tiltale ham for; at han behager, at sige, at man som oftest i Odense kommer bagvendt fra det, naar man giver sig af med offentlige Handlinger, kan vel betragtes som en Douceur til dem, Hr. H. nødig vilde give en Saadan. Han paastaaer, at Fuldmægtig Petersen var Dirigent, og veed dog ikke selv, om der fandtes nogen Saadan ved Handlingen; - hvilken Modsigelse! Hr. H. troer sig fornærmet ved ikke at blive modtaget paa "Raadhuussalen; men dertil var ingen directe Jndbydelse skeet, og paa hans Beseg var neppe tænkt, da hans Navn som Valgberettiget ikke fandtes paa den af Valgdirecteuren meddeelte autoriserede Liste. Værelset, hvor Prøvevalget foregik, var det Samme, som af Magistraten benyttes til Valget af Borgerrepræsentanter, og det gamle Skramleri, der saarede den Fornemmes Blik, var, som Enhver kunde see, et stort Skjærmbræt. Hr. H. omtaler dernæst et Brev fra nogle enkelte Borgere til Byens Repræsentanter; men hvorledes han kan kalde 28 nogle enkelte Borgere, maa han bedst efter sin særegne Logik kunne bedømme. Omtrent af samme Suurdeig er Hr. 6 hele Beretning om Prøvevalget. Saaledes lægger han sig selv og Stadshauptmand Brodersen nogle smukke Ord i Munden, hvilke, om de end ere puttede ind, aldeles ikke kom ud af dem ved denne Leilighed. At Hr. H. kalder Valghandlingen uværdig, fordi den ikke af Bestyrelsen blev indledet ved Taler, kan Jngen formene ham; til Undskyldning kunde gjerne anføres, at ikke enhver offentlig Valghandling indledes af den kongelige Valgdirecteur ved Taler. Desuden havde Bestyrelsen sikkert gode Grunde, hvorfor den afholdt sig fra, at opholde Forsamlingen ved Taler, iblandt andre den, at forebygge ubehagelige Scener, som visse Folk havde forudsagt og truet med. Jøvrigt er det vor Overbeviisning, at Bestyrelsen nok kunde have opvartet med Taler, uden at være instrueret, dersom det havde stemt med dens Anskuelser. At gjøre opmærksom paa Vigtigheden af et Prøvevalg, at skildre hvilke Egenskaber en Deputeret bør besidde, maatte den vistnok ansee for overflødigt, efter alt hvad derom er talt og skrevet; at forsøge paa at bearbeide Gemytterne og overtale Vælgerne til at stemme efter sine Anskuelser, ansaae Bestyrelsen lige uværdigt for begge Parter. Det vilde udentvivl ogsaa have været et overflødigt Foretagende, et Foretagende, hvortil udfordres eminente Talenter. Derfor erklærede ogsaa et af Bestyrelsens Medlemmer med lydelig Røst for den ærede Forsamling, at det var Bestyrelsens Ønske, at enhver Vælger vilde stemme efter egen Overbeviisning alene og ikke efter fremmed Jndskydelse. Jøvrigt er det vor Overbeviisning, hvilken vi haabe alle tilstedeværende, agtværdige Mænd deele med os, at dersom Jngen havde bidraget mere end Bestyrelsen af Prøvevalget, til at nedværdige et saa vigtigt Foretagende, som Valget af en Stænderdeputeret, saa vilde vor gode By være bleven forskaanet for den Mængde skandaløse Historier, der nu daglig circulere her. Flere tilstedeværende Valgberettigede.